《秋日南城晚眺》
清代·曹锡宝

日落江沙白，潮来众壑鸣。云山回暝色，风雨送秋声。

生计天涯少，文章道路轻。年年萧瑟意，愁绝对江城。

作者简介：曹锡宝(1719-1792)，字鸿书，一字剑亭，江南上海人。乾隆初，以举人考授内阁中书， 充军机处章京。资深当擢侍读，锡宝辞。二十二年，成进士，改庶吉士。三十一年，散馆，改刑部主事。再迁郎中。授山东粮道。上巡山东，召见，命来京以部属用。以大学士阿桂奏，令入四库全书馆自效。书成，以国子监司业升用。五十七年，卒。